
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 47 

23 Ιανουάριου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός σε ευρώ του ανώτερου ύψους της ονο¬ 
μαστικής αξίας των μετοχών των Αθλητικών Ανώ¬ 
νυμων Εταιρειών και του κατώτερου ύψους του με¬ 
τοχικού κεφαλαίου των Ποδοσφαιρικών Ανωνύμων 
Εταιρειών (Π.Α.Ε.) και Καλαθοσφαιρικών Ανωνύ¬ 


μων Εταιρειών (Κ.Α.Ε.). 1 

Ταξινόμηση και διακίνηση τηλεπικοινωνιακών συ¬ 
σκευών. 2 

Αναπροσαρμογή της εφάπαξ αποζημίωσης των 
Φορτ/τωντου Κεφαλαίου Αποζημιώσεως Φορτ/των 

(Κ.Α.Φ.) Ξηράς Καρδίτσας. 3 

Σύσταση Νομικού Προσώπου με την επωνυμία "Ενιαί¬ 
ος Δημοτικός Παιδικός Σταθμός Πέλλας". 4 

Επέκταση της περιοχής αρμοδιότητας ενιαίας Δημοτι¬ 
κής Επιχείρησης Ύδρευσης Αποχέτευσης Σκύ- 
δρας του Νομού Πέλλας στην περιφέρεια του Δή¬ 
μου Σκύδρας του Νομού Πέλλας. 5 

Σύσταση Νομικού Προσώπου με την επωνυμία "Ενιαίος 
Δημοτικός Παιδικός Σταθμός Εξαπλατάνου". 6 


ΑΠΟΦΑΣΕΙ Σ 

Αριθ. Κ2-18002 (1) 

Καθορισμός σε ευρώ του ανώτερου ύψους της ονομαστι¬ 
κής αξίαςτων μετοχώντων Αθλητικών Ανώνυμων Εται¬ 
ρειών και του κατώτερου ύψους του μετοχικού κεφα¬ 
λαίου των Ποδοσφαιρικών Ανωνύμων Εταιρειών 
(Π.Α.Ε.) και Καλαθοσφαιρικών Ανωνύμων Εταιρειών 
(Κ.Α.Ε.). 

ΟΙ ΥΦΥΠΟΥΡΓΟΙ 
ΑΝΑΠΤΥΞΗΣ - ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Των άρθρων 68 παρ. 1,109παρ. 1,2και3και114παρ. 
1 και 2 του Ν. 2725/1999 "Ερασιτεχνικός και επαγγελματι¬ 
κός αθλητισμός και άλλες διατάξεις" (ΦΕΚ 121/Α7 
17.6.1999), όπως ισχύει. 


β)Τηςπαρ. 3του άρθρου 11 του Ν. 2842/2000 "Λήψη συ¬ 
μπληρωματικών μέτρων για την εφαρμογή των Κανονι¬ 
σμών (ΕΚ) 1103/97, 974/98 και 2866/98 του Συμβουλίου 
όπως ισχύουν σχετικά με την εισαγωγή του ευρώ", (ΦΕΚ 
207/Α727.9.2000). 

2. Τη με αριθμό 485/31.10.2001 κοινή απόφαση του 
Πρωθυπουργού και του Υπουργού Ανάπτυξης "Ανάθεση 
αρμοδιοτήτων στους Υφυπουργούς Ανάπτυξης" (ΦΕΚ 
1484/Β731.10.2001). 

3. Τη με αριθμό 8334/30.10.2001 κοινή απόφαση του 
Πρωθυπουργού και του Υπουργού Πολιτισμού "Ανάθεση 
αρμοδιοτήτων στους Υφυπουργούς Αθλητισμού" (ΦΕΚ 
1479/Β731.10.2001). 

4. Το γεγονός ότι με την παρούσα απόφαση δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

1. Καθορίζουμε του ανώτερο ύφος της ονομαστικής 
αξίας του μετοχών των Αθλητικών Ανώνυμων Εταιρειών 
και το κατώτερο ύψος του μετοχικού κεφαλαίου των Πο¬ 
δοσφαιρικών και Καλαθοσφαιρικών Ανώνυμων Εταιρει¬ 
ών, ως κατωτέρω: 

α. Η ονομαστική αξία των μετοχών των αθλητικών ανω¬ 
νύμων εταιρειών δεν επιτρέπεται να είναι μεγαλύτερη του 
ποσού των τριάντα (30) ευρώ. 

β. Το μετοχικό κεφάλαιο των Ποδοσφαιρικών Ανωνύ¬ 
μων Εταιρειών (Π.Α.Ε.) που συμμετέχουν στην Α' εθνική 
κατηγορία δεν επιτρέπεται να είναι μικρότερο των εξακο- 
σίων χιλιάδων (600.000) ευρώ. 

γ. Το μετοχικό κεφάλαιο των Ποδοσφαιρικών Ανωνύμων 
Εταιρειών (Π.Α.Ε.) που συμμετέχουν στην Β' εθνική κατη¬ 
γορία δεν επιτρέπεται να είναι μικρότερο των τριακοσίων 
εξήντα χιλιάδων (360.000) ευρώ. 

δ. Το μετοχικό κεφάλαιο των Ποδοσφαιρικών Ανωνύ¬ 
μων Εταιρειών (Π.Α.Ε.) που συμμετέχουν στην Γ εθνική 
κατηγορία δεν επιτρέπεται να είναι μικρότερο των εκατόν 
πενήντα χιλιάδων (150.000) ευρώ. 

ε. Το μετοχικό κεφάλαιο των Καλαθοσφαιρικών Ανωνύ¬ 
μων Εταιρειών (Κ.Α.Ε.) που συμμετέχουν στην Α1 εθνική 
κατηγορία δεν επιτρέπεται να είναι μικρότερο των διακο- 
σίων σαράντα χιλιάδων (240.000) ευρώ. 

στ. Το μετοχικό κεφάλαιο των Καλαθοσφαιρικών Ανω¬ 
νύμων Εταιρειών (Κ.Α.Ε.) που συμμετέχουν στην Α2 εθνι¬ 
κή κατηγορία δεν επιτρέπεται να είναι μικρότερο των εκα¬ 
τόν πενήντα χιλιάδων (150.000) ευρώ. 

2. Η ισχύς των διατάξεων της προηγούμενης παραγρά¬ 
φου αρχίζει από 1.1.2002. 

3. Οι υφιστάμενες κατά την 1.1.2002 Ποδοσφαιρικές και 
Καλαθοσφαιρικές Ανώνυμες Εταιρείες, που έχουν μετο¬ 
χικό κεφάλαιο μικρότερο του κατά τα ανωτέρω οριζομέ- 
νου, υποχρεούνται νατό αναπροσαρμόσουν, στο κατώ¬ 
τερο οριζόμενο ποσό, αργότερο μέχρι 31.12.2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Δεκεμβρίου 2001 

ΟΙ ΥΦΥΠΟΥΡΓΟΙ 

ΑΝΑΠΤΥΞΗΣ ΠΟΛΙΤΙΣΜΟΥ 

ΧΡΗΣΤΟΣ ΘΕΟΔΩΡΟΥ ΙΩΑΝΝΗΣ ΚΟΥΡΑΚΗΣ 
-♦- 

Αριθ. 1555 (2) 

Ταξινόμηση και διακίνηση τηλεπικοινωνιακών συσκευών. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις, 

α. του Άρθρου 15 του Ν.Δ. 1244/1972 (Α-181) "περί λει¬ 
τουργίας ερασιτεχνικών και πειραματικών σταθμών 
ασυρμάτου, ειδικών Ραδιοδικτύων και ιδρύσεως Υπηρε¬ 
σίας Ελέγχου Ραδιοεκπομπών" όπως τροποποιήθηκε με 
το Άρθρο 8 του Ν. 1780/1988 (Α-114) "Τροποποίηση και 
συμπλήρωση του Ν.Δ. 1244/1972 και άλλες διατάξεις", 
και τροποποιήθηκε με την παρ. 1 του Άρθρου 2 του Ν. 
2801/2000 (Α-46) "Ρυθμίσεις θεμάτων αρμοδιότητας του 
Υπουργείου Μεταφορών και Επικοινωνιών και άλλες δια¬ 
τάξεις". 

β. του Άρθρου 10 και του Άρθρου 16 του Ν. 2867/2000 
(Α-273) "Οργάνωση και λειτουργία των τηλεπικοινωνιών 
και άλλες διατάξεις". 

γ. του άρθρου 42 του Ν. 2214/94 (Α-75) "Αντικειμενικό 
σύστημα φορολογίας εισοδήματος και άλλες διατάξεις. 

δ. του άρθρου 29Ατου Ν. 1558/1985 (Α-137) "Κυβέρνη¬ 
ση και Κυβερνητικά όργανα" όπως το άρθρο αυτό προ¬ 
στέθηκε με το άρθρο 27 του Ν. 2081/92 (Α-154) και αντι- 
καταστάθηκε με το άρθρο 1 παρ. 2α του Ν. 2469/97 (Α-38). 

2. Το άρθρο 6 της απόφασης 1100383/1330/Α0006/ 
31.10.2001 του Πρωθυπουργού και του Υπουργού Εθνι¬ 
κής Οικονομίας και Οικονομικών "καθορισμός αρμοδιο¬ 
τήτων των Υφυπουργών Οικονομικών" (Β-1485). 

3. Την απόφαση 68096/19463 (Β-1484) του Πρωθυ¬ 
πουργού και του Υπουργού Μεταφορών και Επικοινωνιών 
"Ανάθεση αρμοδιοτήτων του Υπουργού Μεταφορών και 
Επικοινωνιών στον Υφυπουργό Μεταφορών και Επικοινω¬ 
νιών". 

4. Την απόφαση της Ευρωπαϊκής Επιτροπής της 6ης 
Απριλίου 2000 (Επίσημη Εφημερίδα των Ευρωπαϊκών Κοι¬ 
νοτήτων - Ε97/13-19-4-2000) "για τη θέσπιση αρχικής ταξι¬ 
νόμησης ραδιοεξοπλισμού και τηλεπικοινωνιακού τερματι¬ 
κού εξοπλισμού και των συναφών κωδικών αναγνώρισης." 

5. Την επιτακτική ανάγκη απελευθέρωσης της διακίνη¬ 
σης του Ραδιοεξοπλισμού σύμφωνα με τις κατευθύνσεις 
της Οδηγίας 1999/5/ΕΚ. 

6. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 


ΑΡΘΡΟ 1 

ΤΑΞΙΝΟΜΗΣΗ ΡΑΔΙΟΕΞΟΠΛΙΣΜΟΥ ΚΑΙ 

ΤΗΛΕΠΙΚΟΙΝΩΝΙΑΚΟΥ ΤΕΡΜΑΤΙΚΟΥ ΕΞΟΠΛΙΣΜΟΥ 

1. Ο ραδιοεξοπλισμός και τηλεπικοινωνιακός τερματι¬ 
κός εξοπλισμός που διατίθεται στην αγορά και τίθεται σε 
λειτουργία, χωρίς περιορισμούς, αποτελεί μία κλάση. Η 
κλάση αυτή αναφέρεται ως "κλάση 1". Για τον εξοπλισμό 
της κλάσης αυτής δεν ορίζεται κωδικό σήμα αναγνώρισης. 

2. Ο ραδιοεξοπλισμός για τον οποίο εφαρμόζονται πε¬ 
ριορισμοί ή απαγορεύσεις όσον αφορά τη διάθεση στην 
αγορά και/ή την θέση σε λειτουργία, αποτελεί μία κλάση. 
Η κλάση αυτή αναφέρεται ως "κλάση 2". Ο εξοπλισμός της 
"κλάσης 2" φέρει το ακόλουθο κωδικό σήμα αναγνώρισης 
(αΐβάείρη): 



3. Ο ραδιοεξοπλισμός και τηλεπικοινωνιακός τερματι¬ 
κός εξοπλισμός των κλάσεων 1 και 2 περιλαμβάνεται σε 
κατάλογο της Ευρωπαϊκής Επιτροπής διαρκώς ανανεού- 
μενο σύμφωνα με τις διαδικασίες που προβλέπονται από 
την Οδηγία 1999/5/ΕΚ. 

ΑΡΘΡΟ 2 

ΣΗΜΑΝΣΗ ΤΟΥ ΕΞΟΠΛΙΣΜΟΥ - 
ΠΛΗΡΟΦΟΡΗΣΗ ΤΩΝ ΧΡΗΣΤΩΝ 

1. Οι ραδιοεξοπλισμός και τηλεπικοινωνιακός τερματι¬ 
κός εξοπλισμός που εισάγεται στη Ελλάδα φέρει απαραι- 
τήτως την προβλεπόμενη σήμανση και συνοδεύεται από 
σχετικές πληροφορίες σύμφωνα μετά ακόλουθα: 

1.1. Επί των συσκευών αναγράφονται ευδιάκριτα και 
ανεξίτηλα τα ακόλουθα στοιχεία: 

1.1.1. Το όνομα του κατασκευαστή 

1.1.2. Ο τύπος της συσκευής 

1.1.3. Ο αριθμός παρτίδας και/ή ο αριθμός σειράς πα¬ 
ραγωγής 

1.1.4. Η σήμανση "ΟΕ" σύμφωνα με το νομικό πλαίσιο 
που προβλέπει τη σήμανση αυτή. 

1.1.5. Το κωδικό σήμα αναγνώρισης της "κλάσης 2" 
(αίθά είςη) εφόσον πρόκειται για ραδιοεξοπλισμό που 
ανήκει στην κλάση αυτή. 

1.2. Εφόσον ο εξοπλισμός εμπίπτει στο πεδίο εφαρμο¬ 
γής της Οδηγίας 1999/5/ΕΚ συνοδεύεται από την "δήλω¬ 
ση συμμόρφωσης" ("ΩΘοΙαΓαΙίοη οί ΟοηΐοΓηιίΙγ" - "ΩοΟ") 
του κατασκευαστή η οποία περιλαμβάνει την ακόλουθη 
φράση: "ΜΕ ΤΗΝ ΠΑΡΟΥΣΑ Ο ΚΑΤΑΣΚΕΥΑΣΤΗΣ (όνομα 
του κατασκευαστή) ΔΗΛΩΝΕΙ ΟΤΙ (τύπος της συσκευής) 
ΣΥΜΜΟΡΦΩΝΕΤΑΙ ΠΡΟΣ ΤΙΣ ΟΥΣΙΩΔΕΙΣ ΑΠΑΙΤΗΣΕΙΣ 
ΚΑΙ ΤΙΣ ΛΟΙΠΕΣ ΣΧΕΤΙΚΕΣ ΔΙΑΤΑΞΕΙΣ ΤΗΣ ΟΔΗΓΙΑΣ 
1999/5/ΕΚ". 

1.3. Η συσκευασία του εξοπλισμού και τα λοιπά έγγρα¬ 
φα που συνοδεύουν τον εξοπλισμό (βιβλιάριο οδηγιών 
χρήσεως, οδηγίες εγκατάστασης, έντυπο τεχνικών χαρα¬ 
κτηριστικών κ.λπ.) φέρουν την σήμανση "ΟΕ" και όταν εί¬ 
ναι απαραίτητο, σε περιπτώσεις ραδιοεξοπλισμού, το κω¬ 
δικό σήμα αναγνώρισης της "κλάσης 2" (αίβά είρπ). 

2. Ο κατασκευαστής του εξοπλισμού ή ο εξουσιοδοτη¬ 
μένος αντιπρόσωπός του ή το εγκατεστημένο στην Κοι¬ 
νότητα πρόσωπο που είναι υπεύθυνο για την διακίνηση 
του ραδιοεξοπλισμού ή τηλεπικοινωνιακού τερματικού 
εξοπλισμού στην αγορά, παρέχει εγγράφως στους χρή¬ 
στες όλες τις σχετικές πληροφορίες για την χρήση του 
εξοπλισμού και ιδιαιτέρως επισημαίνει με ευδιάκριτο τρό¬ 
πο και αναφέρει με σαφήνεια στην Ελληνική γλώσσα τους 
περιορισμούς ή απαγορεύσεις διάθεσης στην αγορά, 
προμήθειας, εγκατάστασης και χρήσης του εξοπλισμού 
στην Ελλάδα. 

3. Σε περιπτώσεις εισαγωγής τηλεπικοινωνιακού εξο¬ 
πλισμού από χώρες εκτός χωρών μελών της Ευρωπαϊκής 
Ένωσης, οι αρμόδιες τελωνειακός αρχές ελέγχουν μόνο 
την ύπαρξη της σήμανσης "ΘΕ". Αυτός ο τηλεπικοινωνια¬ 
κός εξοπλισμός, μπορεί να είναι: 

3.1. Τηλεπικοινωνιακός τερματικός εξοπλισμός κάθε εί¬ 
δους ή 

3.2. Ραδιοεξοπλισμός κάθε είδους εκτός από τον εξο¬ 
πλισμό που εμπίπτει στο πεδίο εφαρμογής της Οδηγίας 
96/98/ΕΚ σχετικά με τον εξοπλισμό πλοίων (δηλαδή ρα- 
διοεπικοινωνιακός εξοπλισμός της ναυτικής υπηρεσίας 
που φέρει μόνο το σήμα πιστότητας του Παραρτήματος 
Δ της Οδηγίας 96/98/ΕΚ - "τιμονάκι"). 

ΑΡΘΡΟ 3 

ΚΑΤΑΡΓΗΣΗ ΕΓΚΡΙΣΕΩΝ ΤΥΠΟΥ 
& ΕΓΚΡΙΣΕΩΝ ΚΥΚΛΟΦΟΡΙΑΣ - ΙΣΧΥΣ 

1. Με την εφαρμογή της απόφασης αυτής καταργού- 
νται όλες οι προγενέστερες διατάξεις που σχετίζονται 
με το σύστημα πιστοποίησης ασυρματικών συσκευών 
(έκδοση πιστοποιητικών έγκρισης κυκλοφορίας ή έγκρι¬ 
σης τύπου και έκδοση αδειών κατοχής και εμπορίας 
ασυρματικών συσκευών) και συγκεκριμένα καταργού- 
νται: 

1.1. Η ΚΥΑ 60600/1993 (Β-280) "Διακίνηση ασυρματικών 
συσκευών" όπως τροποποιήθηκε με την ΚΥΑ 97400/1994 
(Β-884) "τροποποίηση της 60600/1993 κοινής απόφασης 
περί της διακίνησης ασυρματικών συσκευών". 

1.2. Η ΚΥΑ 63600/26.5.1997 (Β-463) "Κανονισμός εγκρί- 
σεωντύπου ασυρματικών συσκευών". 

1.3. Η ΚΥΑ 63000/Β/3413/27.5.1998 (Β-616) "Τροποποι¬ 
ήσεις της ΚΥΑ 60600/1993 και της ΚΥΑ 63600/1997". 

2. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιανουάριου 2002 

οι ΥΠΟΥΡΓΟΙ 

ΥΦΥΠΟΥΡΓΟΣ ΜΕΤΑΦΟΡΩΝ 
ΟΙΚΟΝΟΜΙΚΩΝ ΚΑΙ ΕΠΙΚΟΙΝΩΝΙΩΝ 

ΝΙΚΟΛΑΟΣΧΡΙΣΤΟΔΟΥΛΑΚΗΣ ΣΠΥΡΙΔΩΝ ΒΟΥΓΙΑΣ 
-♦- 

Αριθ. 20103 (3) 

Αναπροσαρμογή της εφάπαξ αποζημίωσης των Φορτ/των 
του Κεφαλαίου Αποζημιώσεως Φορτ/των (Κ.Α.Φ.) Ξη¬ 
ρός Καρδίτσας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 11 του Κωδ. Ν. 5167/1932 


"περί ρυθμίσεως των εις τους λιμένας φορτ/κων εργα¬ 
σιών", όπως έχουν τροποποιηθεί και συμπληρωθεί με τις 
διατάξεις του άρθρου 6 του Ν. 1254/1949 "περί τροπο- 
ποιήσεως και συμπληρώσεως ενίων διατάξεων περί 
φορτ/σεων νόμων" σε συνδυασμό με τις διατάξεις του άρ¬ 
θρου 38 παρ. 6του Ν. 3239/1955. 

2. Τις διατάξεις του άρθρου 68 του Π.Δ/τος 1156/1977 
"περί οργανισμού του Υπουργείου Εργασίας". 

3. Τις διατάξεις του Ν. 2503/1997 (Φ.Ε.Κ. 107/Α') "Διοί¬ 
κηση, οργάνωση, στελέχωση της Περιφέρειας, ρύθμιση 
θεμάτων για την Τοπική Αυτοδιοίκηση και άλλες διατά¬ 
ξεις". 

4. Το αριθμ. Φ3β/12203/1.11.2001 έγγραφο του υπουρ¬ 
γείου Εργασίας και κοινωνικών Ασφαλίσεων σχετικά με 
αναπροσαρμογή της εφάπαξ εισφοράς αποζημίωσης 
των Φορτ/των του Κ.Α.Φ. Ξηράς Καρδίτσας. 

5. Το αριθμ 17/2001 αντίγραφο πρακτικού της Επιτρο¬ 
πής Ρυθμίσεως Φορτ/σεων Ξηράς Καρδίτσας (Ε.Ρ.Φ.Ξ.) 
με το οποίο προτείνεται η τροποποίηση του άρθρου 4 
παρ. 2του κανονισμού παροχώντου Κ.Α.Φ. Ξηράς Καρδί¬ 
τσας. 

6. Την αριθμ.: 2122/10.5.2001 (ΦΕΚ 597/Β/2001) από¬ 
φαση του Γενικού Γραμματέα Περιφέρειας Θεσσαλίας 
σχετικά με την παροχή εξουσιοδότησης για υπογραφή 
εγγράφων, όπως συμπληρώθηκε με την αριθμ. 3571/ 
12.6.2001 (ΦΕΚ 773/Β/2001) απόφασή μας. 

7. Την οικονομική δυνατότητα του Κ.Α.Φ. Ξηράς Καρδί¬ 
τσας και τις ανάγκες αυτού, αποφασίζουμε: 

Εγκρίνουμε την τροποποίηση του άρθρου 4 παρ. 2 του 
κανονισμού παροχών Κεφαλαίου Αποζημίωσης φορτ/των 
(Κ.Α.Φ.) Ξηράς Καρδίτσας το κείμενο της οποίας διαμορ¬ 
φώνεται όπως παρακάτω: 

Άρθρο 4 

Ποσό εφάπαξ αποζημιώσεως. 

1 . 

2. Το κατά τα ανωτέρω ποσό εφάπαξ αποζημίωσης 
στους δικαιούχους ορίζεται ανάλογα με τα έτη συμ¬ 
μετοχής στο Κ.Α.Φ. Ξηράς Καρδίτσας όπως παρακά¬ 
τω: 

• Για τα δέκα (10) πρώτα έτη συμμετοχής στο Κ.Α.Φ. 
900.000 δρχ. 

• Για κάθε έτος συμμετοχής από το ενδέκατο (11ο) μέ¬ 
χρι και το εικοστό (20ο) 90.000 δρχ. 

• Για κάθε έτος συμμετοχής από το εικοστό πρώτο 
(21ο) μέχρι καιτοτριακοστό (30ο) 95.000 δρχ. και για κά¬ 
θε έτος πέραν του τριακοστού (30ου) 97.000 δρχ. 

• Το ανώτατο όριο της εφάπαξ αποζημίωσης δεν δύνα- 
ται να υπερβαίνει το ποσό των 3.350.000 δρχ. 

• Κλάσμα τους έτους πέραν των έξι (6) μηνών λογίζεται 
ολόκληρο έτος και υπολογίζεται για την προσαύξηση ως 
άνω και όχι για την θεμελίωση δικαιώματος λήψης παρο¬ 
χής· 

Από τις διατάξειςτης απόφασης αυτής δενπροκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 14 Δεκεμβρίου 2001 

Με εντολή Γ ενικού Γ ραμματέα Περιφέρειας 
Ο Διευθυντής 
ΕΜΜΑΝ. ΑΝΤΙΜΗΣΑΡΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 19429 (4) 

Σύσταση Νομικού Προσώπου με την επωνυμία "Ενιαίος 
Δημοτικός Παιδικός Σταθμός Πέλλας". 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 42 του Ν. 2218/94 (ΦΕΚ 
90/τ.Α'/13.6.94) "Ίδρυση Νομαρχιακής Αυτ/σης, τροπο¬ 
ποίηση διατάξεων για την Πρωτοβάθμια Αυτ/ση και την 
Περ/ρεια και άλλες διατάξεις". 

2. Τις διατάξεις των άρθρων 7 & 9 του Ν. 2503/97 (ΦΕΚ 
107/τ.Α'/30.5.97). "Διοίκηση, οργάνωση, στελέχωση της 
Περ/ρειας, ρύθμιση διατάξεων για την Τοπ. Αυτ/ση και άλ¬ 
λες διατάξεις". 

3. Τις διατάξεις του Ν. 2539/97 (ΦΕΚ 244/Α74.12.97) Συ¬ 
γκρότηση της Πρωτοβάθμιας Τοπικής Αυτ/σης. 

4. Τις διατάξεις του άρθρου 203 του Π.Δ. 410/95 
(Δ.Κ.Κ.). 

5. Τις διατάξεις της παρ. 1 του άρθρου 12τουΝ.2880/ 
2001 (ΦΕΚ 9/Α730.1.2001) "Πρόγραμμα «ΠΟΛΙΤΕΙΑ»" για 
την μεταρρύθμιση και τον εκσυγχρονισμό της Δημόσιας 
Διοίκησης και άλλες διατάξεις. 

6. Την αριθμ. 3063/30.3.98 (ΦΕΚ 428/Β77.5.1998) από¬ 
φασή μας "περί σύστασης ιδίου Ν.Π. με την επωνυμία Κοι¬ 
νοτικός Παιδικός Σταθμός Αθύρων", όπως τροποποιήθη¬ 
κε με την αριθμ. 3405/24.4.2001 (ΦΕΚ 728/Β713.6.2001) 
όμοιά μας "περί μετονομασίας Νομικού Προσώπου από 
«Κοινοτικός Παιδικός Σταθμός Κ/τας Αθύτων» σε «Δημο¬ 
τικός Παιδικός Σταθμός Αθύρων»". 

7. Την αριθμ. 3399/27.4.2001 (ΦΕΚ 722/Β712.6.2001) 
απόφασή μας "περί σύστασης Ν.Π. με την επωνυμία «Δη¬ 
μοτικός Παιδικός Σταθμός Πέλλας»". 

8. Την αριθμ. 3404/27.4.2001 (ΦΕΚ 722/Β712.6.2001) 
απόφαση μας "περί σύστασης Ν.Π. με την επωνυμία «Δη¬ 
μοτικός Παιδικός Σταθμός Νέας Πέλλας»". 

9. Την αριθμ. 172/2001 απόφαση του Δ.Σ. Πέλλας "περί 
κατάργησης των Δημοτικών Παιδικών του Δήμου και σύ¬ 
στασης ιδίου Νομικού Προσώπου με την επωνυμία «Ενι¬ 
αίος Δημοτικός Παιδικός Σταθμός Πέλλας»". 

10. Τις διατάξεις του αρθρ. 27 του Ν. 2081/92 αναφορι¬ 
κά με τον έλεγχο των δαπανών που προκαλούν οι κανονι¬ 
στικές πράξεις. 

11. Την αριθμ. 5631/26.7.2000 (ΦΕΚ 1339/Β/2000) από¬ 
φαση Γεν. Γραμμ. Περιφ. Κεντρικής Μακεδονίας περί ορι¬ 
σμού εισηγητών και μεταβίβαση εξουσίας "Με εντολή Γ ε¬ 
νικού Γραμματέα" αποφάσεων εγγράφων και άλλων πρά¬ 
ξεων στον Γενικό Δ/ντή, στους Προϊσταμένους Δ/νσεων 
και Προϊσταμένους Τμημάτων και Γ ραφείων των Υπηρε¬ 
σιών της Περ/ρειας, αποφασίζουμε: 

Α. Καταργούμε τις αριθμ. 3063/30.3.98 (ΦΕΚ 428/Β7 
7.5.1998), 3405/24.4.2001 (ΦΕΚ 728/Β713.6.2001), 3399/ 
27.4.2001 (ΦΕΚ 722/Β712.6.2001), 3404/27.4.2001 (ΦΕΚ 
722/Β712.6.2001) αποφάσεις μας, "περί σύστασης Ν.Π. 
με την επωνυμία Κοινοτικός Παιδικός Σταθμός Αθύρων", 
"περί μετονομασίας Νομικού Προσώπου από «Κοινοτικός 
Παιδικός Σταθμός Κ/τας Αθύτων» σε «Δημοτικός Παιδι¬ 
κός Σταθμός Αθύρων»", "περί σύστασης Ν.Π. με την επω¬ 
νυμία "Δημοτικός Παιδικός Σταθμός Πέλλας" και "περί 
σύστασης Ν.Π. με την επωνυμία «Δημοτικός Παιδικός 
Σταθμός Νέας Πέλλας»", αντίστοιχα. 

Β. Συστήνουμε στο Δήμο Πέλλας Ν. Πέλλας Ν.Π.Δ.Δ. με 


την επωνυμία "Ενιαίος Δημοτικός Παιδικός Σταθμός Πέλ¬ 
λας", που αποτελείται από τρία (3) παραρτήματα ήτοι: 
Δημοτικό Παιδικό Σταθμό Πέλλας 
Δημοτικό Παιδικό Σταθμό Νέας Πέλλας 
Δημοτικό Παιδικό Σταθμό Αθύρων 
1. Έδρα 

Έδρα του Ν.Π.Δ.Δ. ορίζεται ο Δήμος Πέλλας. 

Σκοπός 

Σκοπός του Ν.Π. είναι η καθημερινή φύλαξη, φροντίδα, 
ημερήσια διατροφή, διαπαιδαγώγηση και ψυχαγωγία των 
νηπίων εργαζόμενων γονέων, η πολύπλευρη νοητική, συ¬ 
ναισθηματική, κοινωνική και ψυχοσωματική ανάπτυξη 
των παιδιών. 

3. Διοίκηση 

Το Ν.Π.Δ.Δ. διοικείται από το Διοικητικό Συμβούλιο που 
αποτελείται από πέντε (5) έως δεκαπέντε (15) μέλη, τα 
οποία μαζί με τους αναπληρωτές τους ορίζονται από το 
Δημοτικό Συμβούλιο. Πρόεδρος του Δ.Σ. είναι ο Δήμαρ¬ 
χος, ή άλλος μέλος αιρετό ή μη που ορίζεται από αυτόν. 
Μέλη του Δ.Σ. είναι: 
α. Δημοτικοί Σύμβουλοι 

β. Δημότες ή κάτοικοι που έχουν ανάλογη Επαγγελμα¬ 
τική ή κοινωνική δράση, ή ειδικές γνώσεις σχετικές με το 
σκοπό του Ν.Π.Δ.Δ. 

γ. Ένας εκπρόσωπος των γονέων των φιλοξενουμένων 
νηπίων όλων των Σταθμών (Κ.Υ.Α. Π2β/7827, ΦΕΚ 
637/30.7.97 τ.Β'). 

δ. Ένας εκπρόσωπος των εργαζομένων του Ν.Π.Δ.Δ., 
που υποδεικνύεται από τους ίδιους μετά από γενική συ¬ 
νέλευση που πραγματοποιείται για το σκοπό αυτό (Κ.Υ.Α. 
Π2β/7827, ΦΕΚ637/30.7.97τ.Β'). 

Η θητεία του Διοικητικού Συμβουλίου είναι 4ετής και 
ακολουθεί τη δημοτική περίοδο, λήγει όμως πάντοτε με 
την εγκατάσταση του νέου Δ.Σ. (άρθρο 203 παρ. 3 Π.Δ. 
410/95). Το διοικητικό συμβούλιο εκλέγει μεταξύ των με¬ 
λών του τον Αντιπρόεδρο. 

Πόροι του Νομικού Προσώπου είναι: 
α) Η ετήσια επιχορήγηση του Δήμου ανερχόμενη σε 
1.500.000 δρχ. 

β) Η ετήσια επιχορήγηση του κράτους, προς το Νομικό 
Πρόσωπο ή προς το Δήμο για το Νομικό Πρόσωπο. 

γ) Οι κάθε είδους εισφορές, δωρεές, κληρονομιές και 
κληροδοσίες που θα προκύψουν. 

δ) Οι εισπράξεις από αντίτιμο των πραγμάτων ή των 
υπηρεσιών που παρέχει το Νομικό Πρόσωπο, 
ε) Οι πρόσοδοι από την δική του περιουσία. 

5. Περιουσία 

Περιουσία του Νομικού Προσώπου θα αποτελόσουν τα 
κινητά και ακίνητα των υπαρχόντων Παιδικών Σταθμών 
και τα οποία θα προκύψουν κατόπιν σχετικής απογραφής 
που θα διενεργήσει το Διοικητικό Συμβούλιο του Νομικού 
Προσώπου. 

6. Εκπροσώπηση του Νομικού Προσώπου 

Το Νομικό Πρόσωπο εκπροσωπείται στα Δικαστήρια και 
κάθε άλλη δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

7. Κάλυψη δαπάνης 

Οι δαπάνες λειτουργίας και συντήρησης του Νομικού 
Προσώπου καθώς και οι δαπάνες μισθοδοσίας του προ¬ 
σωπικού θα καλύπτονται από τις πιστώσεις του άρθρου 
25 του Ν. 1828/89 όπως προβλέπεται από το άρθρο 12 
παρ. 6 του Ν. 2880/2001 το ύψος της οποίας δεν μπορεί 
να προσδιορισθεί επακριβώς. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Πέλλας 
για το τρέχον οικονομικό έτος ύψους 1.500.000 δρχ. και 
για κάθε ένα από τα επόμενα έτη ανάλογου ποσού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Έδεσσα, 28 Νοεμβρίου 2001 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 
-♦- 

Αριθ. 19208 (5) 

Επέκταση της περιοχής αρμοδιότητας ενιαίας Δημοτικής 
Επιχείρησης Ύδρευσης Αποχέτευσης Σκύδρας του 
Νομού Πέλλας στην περιφέρεια του Δήμου Σκύδρας 
του Νομού Πέλλας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 1 παρ. 3,2παρ. 2και3παρ. 
2 του Ν. 1069/1980 "Περί κινήτρων δια την ίδρυσιν επιχει¬ 
ρήσεων υδρεύσεως και αποχετεύσεως" (ΦΕΚ Α' 191/ 
1980). 

2. Τις διατάξεις του άρθρου 6 παρ. 1 του Ν. 2307/1995 
(ΦΕΚ ΑΊ13/1995). 

3. Τις διατάξεις του άρθρου 1 παρ. 1 του Ν. 2467/1998 
(ΦΕΚ Α'237/1998). 

4. Τις διατάξεις του Ν. 2503/97 (ΦΕΚ 107/τ.Α'/30.5.97) 
"Διοίκηση, οργάνωση, στελέχωση της Περ/ρειας, ρύθμι¬ 
ση διατάξεων για την Τοπ. Αυτ/ση και άλλες διατάξεις". 

5. Την αριθμ. 6181/5.8.1999 απόφαση Γενικού Γραμμα¬ 
τέα Περ/ρειας Κεντρικής Μακεδονίας (ΦΕΚ 1722/τ.Β'/ 
13.9.1999) "περί σύστασης ενιαίας επιχείρησης ύδρευ¬ 
σης - αποχέτευσης με την επωνυμία «Δημοτική Επιχείρη¬ 
ση Ύδρευσης Αποχέτευσης Δήμου Σκύδρας Ν. Πέλλας»". 

6. Την αριθμ. 29/2001 απόφαση του Διοικητικού Συμ¬ 
βουλίου ΔΕΥΑ Σκύδρας "περί επέκτασης της περιοχής 
αρμοδιότητας ενιαίας Δημοτικής Επιχείρησης Ύδρευ¬ 
σης Αποχέτευσης Σκύδρας του Νομού Πέλλας στην περι¬ 
φέρεια του Δήμου Σκύδρας του Νομού Πέλλας". 

7. Την αριθμ. 203/2001 απόφαση του Δημοτικού Συμ¬ 
βουλίου Σκύδρας "περί έγκρισης της επέκτασης της πε¬ 
ριοχής αρμοδιότητας ενιαίας Δημοτικής Επιχείρησης 
Ύδρευσης Αποχέτευσης Σκύδρας του Νομού Πέλλας". 

8. Την από 14.8.2001 μελέτη βιωσιμότητας περί επέκτα¬ 
σης της περιοχής αρμοδιότητας ενιαίας Δημοτικής Επι¬ 
χείρησης Ύδρευσης Αποχέτευσης Σκύδρας στα όρια της 
εδαφικής περ/ρειας των όμορων Δημοτικών Διαμερισμά¬ 
των που θεωρήθηκε ως προς την βιωσιμότητά της, από 
τον Προϊστάμενο της ΤΥΔΚ. 

9. Τις διατάξειςτου αρθρ. 27του Ν. 2081/92 αναφορικά 
με τον έλεγχο των δαπανών που προκαλούν οι κανονιστι¬ 
κές πράξεις, αποφασίζουμε: 

Τροποποιούμε την αριθμ. 6181/5.8.1999 απόφασή μας 
(ΦΕΚ 1722/τ.Β'/13.9.1999) "Περί σύστασης ενιαίας επιχεί¬ 
ρησης ύδρευσης - αποχέτευσης με την επωνυμία «Δημο¬ 
τική Επιχείρηση Ύδρευσης Αποχέτευσης Δήμου Σκύ¬ 
δρας Ν. Πέλλας»", ως εξής: 

1. Συνιστάται στο Δήμο Σκύδρας Νομού Πέλλας ενιαία 
Επιχείρηση ύδρευσης και αποχέτευσης με το όνομα "Δη¬ 


μοτική Επιχείρηση Ύδρευσης και Αποχέτευσης Σκύδρας" 
(άρθρο 1 παρ. I Ν. 1069/1980). 

2. Η Δημοτική Επιχείρηση Ύδρευσης και Αποχέτευσης 
είναι νομικό πρόσωπο ιδιωτικού Δικαίου με κοινωφελή χα¬ 
ρακτήρα και διέπεται ως προς τη διοίκηση, οργάνωση 
εκτέλεση, λειτουργία και συντήρηση των έργων της αρ- 
μοδιότητός της καθώς και τις πηγές χρηματοδότησής της 
από τις διατάξειςτου Ν. 1069/1980. Για τα λοιπά θέματα 
εφαρμόζονται οι διατάξεις του Π.Δ. 410/1995 και οι κανό¬ 
νες της ιδιωτικής οικονομίας (άρθρο 1 παρ. 3 Ν. 1069/ 
1980). 

3. Έδρα της επιχείρησης είναι η πόλη της Σκύδρας (άρ¬ 
θρο 1 παρ. 3 Ν. 1069/1980). 

4. Περιοχή αρμοδιότητας της επιχείρησης είναι η διοι¬ 
κητική περιφέρεια του δήμου Σκύδρας και τα Δ.Δ. Αρσε¬ 
νίου, Άσπρου, Δάφνης, Καλυβιών, Λιποχωρίου, Μαυρο¬ 
βούνιου, Νέας Ζωής, Πετραίας, Ριζού και Σεβαστειανών 
(άρθρο 1 παρ. 3 και άρθρο 2 παρ. 2 Ν. 1069/1980). 

5. Η σύσταση της επιχείρησης δικαιολογείται γιατί: 

α) με τη σύσταση αυτής σύμφωνα με τις διατάξειςτου Ν. 
1069/1980 που έχει διοικητική και οικονομική αυτοτέλεια 
και ευελιξία αντιμετωπίζεται ριζικά, μεθοδικά και μακρο¬ 
χρόνια όλο το κύκλωμα ύδρευσης και αποχέτευσης της 
Σκύδρας και των Δ.Δ. Αρσενίου, Άσπρου, Δάφνης, Καλυ¬ 
βιών, Λιποχωρίου, Μαυροβούνιου, Νέας Ζωής, Πετραίας, 
Ριζού και Σεβαστειανών με την εκτέλεση και λειτουργία 
των συναφών έργων ύδρευσης και αποχέτευσης και 

β) εξασφαλίζεται η χρηματοδότηση των έργων αυτών 
από το πρόγραμμα Δημοσίων Επενδύσεων από δανειο¬ 
δότηση και από ίδιους πόρους που προβλέπονται υπέρ 
της επιχείρησης από το Ν. 1069/1980. 

6. Τρόπος εκμετάλλευσης των έργων και υπηρεσιών: 

Η εκμετάλλευση των έργων και υπηρεσιών της επιχεί¬ 
ρησης ενεργείται σύμφωνα με τις διατάξεις του Ν. 
1069/1980 καιτους κανονισμούς που θα συνταχθούν σύμ¬ 
φωνα με τις διατάξεις του νόμου τούτου. 

7. Περιουσία της επιχείρησης: Στην περιουσία της επι¬ 
χείρησης ανήκουν τα έργα ύδρευσης και αποχέτευσης 
της περιοχής αρμοδιότητας της επιχείρησης τα οποία 
εκτελέσθηκαν ή θα εκτελεσθούν με βάση τις μελέτες που 
εγκρίθηκαν ή θα εγκριθούν, όλοι οι υπόνομοι που υπάρ¬ 
χουν και οι εγκαταστάσεις ύδρευσης και αποχέτευσης 
ακαθάρτων και όμβριων υδάτων, όλοι οι υπόνομοι ή ανοι¬ 
κτοί αγωγοί που εκβάλουν άμεσα στο δίκτυο καθώς επί¬ 
σης και οι μονάδες επεξεργασίας πόσιμου ύδατος και 
υγρών αποβλήτων. 

8. Έσοδα της επιχείρησης είναι αυτά τα οποία θεσπίζο¬ 
νται από τις διατάξεις του Ν. 1069/80 άρθρο 10 έως και 16 
και 27 και 28 δηλαδή: 

α) Το ειδικό τέλος για τη μελέτη κατασκευή και επέκτα¬ 
ση των έργων ύδρευσης και αποχέτευσης, για μια δεκαε¬ 
τία από της 1ης Ιανουάριου του επόμενου έτους από την 
επέκταση της περιοχής αρμοδιότητας της επιχείρησης, 
που υπολογίζεται σε ποσοστό 80% επί της αξίας του ύδα- 
τοςπου καταναλίσκεται (άρθρο 11 Ν. 1069/1980). 

β) Δωρεά επιχορήγηση από το πρόγραμμα δημοσίων 
επενδύσεων σε ποσοστό μέχρι 35% επί των δαπανών με¬ 
λετών και κατασκευών των κάθε φύσεως έργων ύδρευ¬ 
σης και αποχέτευσης αρμοδιότητας της επιχείρησης (άρ¬ 
θρο 13 Ν. 1069/80). 

γ) Το τέλος σύνδεσης μετά του δικτύου της αποχέτευ¬ 
σης (άρθρο 10 παρ. 1 εδαφ. γ'Ν. 1069/80). 

δ) Η δαπάνη διακλάδωσης και σύνδεσης προς τον αγω- 

γότης ύδρευσης και της αποχέτευσης (άρθρο 10 παρ. 1 
εδαφ. δ' και άρθρο 15 Ν. 1069/80). 

ε) Το τέλος σύνδεσης μετά του δικτύου της ύδρευσης 
(άρθρο 10 παρ. 1 εδαφ. ε'Ν. 1069/80). 

στ) Το τέλος χρήσεως υπονόμων (άρθρο 10 παρ. 1 
εδαφ. στ. Ν. 1069/80). 

ζ) Η αξία ύδατος που καταναλώνεται (άρθρο 10 παρ. 1 
εδαφ. ζ' Ν. 1069/80). 

η) Η εγγύηση χρήσεως του υδρομετρητή (άρθρο 10 
παρ. 1 εδαφ. η' Ν. 1069/1980). 

θ) Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών (άρθρο 10 παρ. 1 εδ. θ' Ν. 
1069/80). 

ι) Οι συνεισφορές τρίτων για την εκτέλεση κατά προτε¬ 
ραιότητα έργων (άρθρο 10 παρ. 1 εδαφ. ι' Ν. 1069/80). 

ια) Οι πρόσοδοι από την περιουσία ή το τίμημα από την 
εκποίηση αυτής άρθρο 10 παρ. 1 εδαφ. ιΒ' Ν. 1069/80). 

ιβ) Δάνεια κληρονομιές δωρεές και λοιπές επιχορηγή¬ 
σεις (άρθρο 10 παρ. 1 εδαφ. ιγ' και άρθρο 14 Ν. 1069/80). 

ιγ) Έσοδα που εισπράττονται από την εφαρμογή των 
διατάξεων των άρθρων 27 και 28 Ν. 1069/80, καθώς και 
κάθε άλλη νόμιμη πρόσοδος. 

9. Η επιχείρηση διοικείται από διοικητικό συμβούλιο 
που αποτελείται από επτά (7) μέλη έκτων οποίων όλοι ορί¬ 
ζονται μαζί με αναπληρωτές από το Δημοτικό Συμβούλιο 
Σκύδρας. 

Από τα μέλη αυτά: 

α) Πέντε (5) είναι αιρετοί εκπρόσωποι του Δήμου Σκύ¬ 
δρας εκ των οποίων το ένα (1) προέρχεται από την μειο¬ 
ψηφία. 

β) Ένας (1) είναι δημότης ή κάτοικος του δήμου Σκύ¬ 
δρας που έχει πείρα ή γνώσεις σχετικές με το αντικείμενο 
της Επιχείρησης. 

γ) Ένας (1) είναι εκπρόσωπος κοινωνικού φορέατης πε¬ 
ριοχή (Πρόεδρος Αγροτικού Συνεταιρισμού Σκύδρας). 

Η θητεία του διοικητικού συμβουλίου ακολουθεί τη θη¬ 
τεία του δημοτικού συμβουλίου και λήγει μόλις εγκατα¬ 
σταθούν τα νέα μέλη. 

10. Ο Πρόεδρος του Διοικητικού Συμβουλίου εκπροσω¬ 
πεί την επιχείρηση σε όλες τις σχέσεις δικαστικές ή εξώ- 
δικες και σε περίπτωση απουσίας ή κωλύματος αυτού, ο 
αντιπρόεδρος (άρθρο 5 παρ. 4 Ν. 1069/80 και άρθρο 207 
Ν. 1065/80). 

Από τις διατάξεις της παρούσας δεν προκαλείται δαπά¬ 
νη σε βάρος του προϋπολογισμού της ΔΕΥΑ Σκύδρας. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Έδεσσα, 20 Νοεμβρίου 2001 

Ο Γενικός Γραμματέας Περιφέρειας κ.α.α. 

Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 19373 (6) 

Σύσταση Νομικού Προσώπου με την επωνυμία "Ενιαίος 
Δημοτικός Παιδικός Σταθμός Εξαπλατάνου". 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

Τις διατάξεις του άρθρου 42 του Ν. 2218/94 (ΦΕΚ 
90/τ.Α'/13.6.94) "Ίδρυση Νομαρχιακής Αυτ/σης, τροπο¬ 


ποίηση διατάξεων για την Πρωτοβάθμια Αυτ/ση και την 
Περ/ρεια και άλλες διατάξεις". 

2. Τις διατάξεις των άρθρων 7 & 9 του Ν. 2503/97 (ΦΕΚ 
107/τ.Α'/30.5.97). "Διοίκηση, οργάνωση, στελέχωση της 
Περ/ρειας, ρύθμιση διατάξεωνγιατηνΤοπ. Αυτ/ση και άλ¬ 
λες διατάξεις". 

3. Τις διατάξεις του Ν. 2539/97 (ΦΕΚ 244/Α74.12.97) Συ¬ 
γκρότηση της Πρωτοβάθμιας Τοπικής Αυτ/σης. 

4. Τις διατάξεις του άρθρου 203 του Π.Δ. 410/95 
(Δ.Κ.Κ.). 

5. Τις διατάξεις της παρ. 1 του άρθρου 12 του Ν. 2880/ 
2001 (ΦΕΚ 9/Α730.1.2001) "Πρόγραμμα «ΠΟΛΙΤΕΙΑ»" για 
την μεταρρύθμιση και τον εκσυγχρονισμό της Δημόσιας 
Διοίκησης και άλλες διατάξεις. 

6. Την αριθμ. 3621/27.4.2001 (ΦΕΚ 721/Β/12.6.2001) 
απόφασή μας "περί σύστασης Ν.Π. με την επωνυμία «Δη¬ 
μοτικός Παιδικός Σταθμός Εξαπλατάνου»". 

7. Την αριθμ. 3622/27.4.2001 (ΦΕΚ 722/Β712.6.2001) 
απόφασή μας "περί σύστασης Ν.Π. με την επωνυμία «Δη¬ 
μοτικός Παιδικός Σταθμός Ίδας»". 

8. Την αριθμ. 3623/27.4.2001 (ΦΕΚ 720/Β/12.6.2001) 
απόφασή μας "περί σύστασης Ν.Π. με την επωνυμία «Δη¬ 
μοτικός Παιδικός Σταθμός Αρχαγγέλου»". 

9. Την αριθμ. 3624/27.4.2001 (ΦΕΚ 722/Β712.6.2001) 
απόφασή μας "περί σύστασης Ν.Π. με την επωνυμία «Δη¬ 
μοτικός Παιδικός Σταθμός Περίκλειας»". 

10. Την αριθμ. 3625/27.4.2001 (ΦΕΚ 720/Β712.6.2001) 
απόφασή μας "περί σύστασης Ν.Π. με την επωνυμία «Δη¬ 
μοτικός Παιδικός Σταθμός Θεοδωρακείου»". 

11. Την αριθμ. 178/2001 απόφαση του Δ.Σ. Εξαπλατάνου 
"περί κατάργησης των Δημοτικών Παιδικών του Δήμου και 
σύστασης ιδίου Νομικού Προσώπου με την επωνυμία «Ενι¬ 
αίος Δημοτικός Παιδικός Σταθμός Εξαπλατάνου»". 

12. Τις διατάξεις του αρθρ. 27 του Ν. 2081/92 αναφορι¬ 
κά με τον έλεγχο των δαπανών που προκαλούν οι κανονι¬ 
στικές πράξεις. 

13. Την αριθμ. 5631/26.7.2000 (ΦΕΚ 1339/Β/2000) από¬ 
φαση Γ εν. Γ ραμμ. Περιφέρειας Κεντρικής Μακεδονίας πε¬ 
ρί ορισμού εισηγητών και μεταβίβαση εξουσίας "Με εντο¬ 
λή Γ ενικού Γ ραμματέα" αποφάσεων εγγράφων και άλλων 
πράξεων στον Γενικό Δ/ντή, στους Προϊσταμένους Δ/νσε- 
ων και Προϊσταμένους Τμημάτων και Γ ραφείων των Υπη¬ 
ρεσιών της Περ/ρειας, αποφασίζουμε: 

Α. Καταργούμε τις αριθμ. 3621/27.4.2001 (ΦΕΚ721/Β7 

12.6.2001) , 3622/27.4.2001 (ΦΕΚ 722/Β712.6.2001), 
3623/27.4.2001 (ΦΕΚ 720/Β712.6.2001), 3624/27.4.2001 
(ΦΕΚ 722/Β712.6.2001) και 3625/27.4.2001 (ΦΕΚ 720/Β7 

12.6.2001) αποφάσεις μας "περί σύστασης Ν.Π. με την 
επωνυμία, «Δημοτικός Παιδικός Σταθμός Εξαπλατάνου», 
«Δημοτικός Παιδικός Σταθμός Ίδας», «Δημοτικός Παιδι¬ 
κός Σταθμός Αρχαγγέλου», «Δημοτικός Παιδικός Σταθ¬ 
μός Περίκλειας» και «Δημοτικός Παιδικός Σταθμός Θεο¬ 
δωρακείου»", αντίστοιχα. 

Β. Συστήνουμε στο Δήμο Εξαπλατάνου Ν. Πέλλας 
Ν.Π.Δ.Δ. με την επωνυμία "Ενιαίος Δημοτικός Παιδικός 
Σταθμός Εξαπλατάνου", που αποτελείται από πέντε (5) 
παραρτήματα ήτοι: 

Δημοτικό Παιδικό Σταθμό Αρχαγγέλου, 

Δημοτικό Παιδικό Σταθμό Εξαπλατάνου, 

Δημοτικό Παιδικό Σταθμό Θεοδωρακείου, 

Δημοτικό Παιδικό Σταθμό Ίδας και 

Δημοτικό Παιδικό Σταθμό Περίκλειας. 

1. Έδρα 

Έδρα του Ν.Π.Δ.Δ. ορίζεται ο Δήμος Εξαπλατάνου. 

2. Σκοπός 

Σκοπός του Ν.Π. είναι η καθημερινή φύλαξη, φροντίδα, 
ημερήσια διατροφή, διαπαιδαγώγηση και ψυχαγωγία των 
νηπίων εργαζόμενων γονέων, η πολύπλευρη νοητική, συ¬ 
ναισθηματική, κοινωνική και ψυχοσωματική ανάπτυξη 
των παιδιών. 

3. Διοίκηση 

Το Ν.Π.Δ.Δ. διοικείται από το Διοικητικό Συμβούλιο που 
αποτελείται από πέντε (5) έως δεκαπέντε (15) μέλη, τα 
οποία μαζί με τους αναπληρωτές τους ορίζονται από το 
Δημοτικό Συμβούλιο. Πρόεδρος του Δ.Σ. είναι ο Δήμαρ¬ 
χος, ή άλλο μέλος αιρετό ή μη που ορίζεται από αυτόν. 
Μέλη του Δ.Σ. είναι: 

α. Δημοτικοί Σύμβουλοι 

β. Δημότες ή κάτοικοι που έχουν ανάλογη Επαγγελμα¬ 
τική ή κοινωνική δράση, ή ειδικές γνώσεις σχετικές με το 
σκοπό του Ν.Π.Δ.Δ. 

γ. Ένας εκπρόσωπος των γονέων των φίλο ξένο υμένων 
νηπίων όλων των Σταθμών (Κ.Υ.Α. Π2β/7827, ΦΕΚ 
637/30.7.97 τ.Β'). 

δ. Ένας εκπρόσωπος των εργαζομένων του Ν.Π.Δ.Δ., 
που υποδεικνύεται από τους ίδιους μετά από γενική συ¬ 
νέλευση που πραγματοποιείται για το σκοπό αυτό (Κ.Υ.Α. 
Π2β/7827, ΦΕΚ637/30.7.97τ.Β'). 

Η θητεία του Διοικητικού Συμβουλίου είναι 4ετής και 
ακολουθεί τη δημοτική περίοδο, λήγει όμως πάντοτε με 
την εγκατάσταση του νέου Δ.Σ. (άρθρο 203 παρ. 3 Π.Δ. 
410/95). Το διοικητικό συμβούλιο εκλέγει μεταξύ των με¬ 
λών του τον Αντιπρόεδρο. 

4. Πόροι του Νομικού Προσώπου είναι: 

α) Η ετήσια επιχορήγηση του Δήμου ανερχόμενη σε 
10.000.000 δρχ. 


β) Η ετήσια επιχορήγηση του κράτους, προς το Νομικό 
Πρόσωπο ή προς το Δήμο για το Νομικό Πρόσωπο. 

γ) Οι κάθε είδους εισφορές, δωρεές, κληρονομιές και 
κληροδοσίες που θα προκύψουν. 

δ) Οι εισπράξεις από αντίτιμο των πραγμάτων ή των 
υπηρεσιών που παρέχει το Νομικό Πρόσωπο. 

ε) Οι πρόσοδοι από την δική του περιουσία. 

5. Περιουσία 

Περιουσία του Νομικού Προσώπου θα αποτελέσουντα 
κινητά και ακίνητα των υπαρχόντων Παιδικών Σταθμών 
και τα οποία θα προκύψουν κατόπιν σχετικής απογραφής 
που θα διενεργήσει το Διοικητικό Συμβούλιο του Νομικού 
Προσώπου. 

6. Εκπροσώπηση του Νομικού Προσώπου 

Το Νομικό Πρόσωπο εκπροσωπείται στα Δικαστήρια και 
κάθε άλλη δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

7. Κάλυψη δαπάνης 

Οι δαπάνες λειτουργίας και συντήρησης του Νομικού 
Προσώπου καθώς και οι δαπάνες μισθοδοσίας του προ¬ 
σωπικού θα καλύπτονται από τις πιστώσεις του άρθρου 
25 του Ν. 1828/89 όπως προβλέπεται από το άρθρο 12 
παρ. 6 του Ν. 2880/2001 το ύψος της οποίας δεν μπορεί 
να προσδιορισθεί επακριβώς. 

Από τις διατάξειςτης απόφασης αυτής δενπροκαλείται 
καμία επιπλέον δαπάνη σε βάρος του προϋπολογισμού 
του Δήμου Εξαπλατάνου για το τρέχον οικονομικό έτος. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Έδεσσα, 27 Νοεμβρίου 2001 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Β * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.β 1.0Γ 
Θ-ΙΠ3ίΙ: ννθ0ΓΠ35ΪΘΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε.: 010 5225 761 - 010 5230 841 Πληροφορίες λοιπών Φ.Ε.Κ.: 010 5225 713 - 010 5249 547 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θπγο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Ωϋ - γογπ για δημοσιεύματα μετά το 1994 καθορίζεται σε 30 θυΐΌ ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυΐΌ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙθγπθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΙΌ 

ΘΙΙΓΟ 

θϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιΔ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θογο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίβιτίθΐ, με την καταβολή των αντίστοιχων πο¬ 
σών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συν¬ 
δρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































